गुवाहाटी , सेप्तेम्बर 5 : दुखुनांथाव दिखौ दैमानि दैआव गलांनाय जाथायजों लोब्बा लानानै नागिरनाय हाबाफारिआ जाफुंसारबाय आरो गोमानाय नखरसेनिनो सा 5 सुबुंखौ ब्रैथि सानाव दिनै गोब्राब नाजानायनि गेजेरजों बोखांनो हानाय जाबाय । मख'नो गोनांदि गौरिसागरआव थानाय डिसियेल गामिआव हरेन बरा बिथांनि नखनि गासै सा 5 सुबुंफोरा गारिजों बेरायनायाव सनिबारनि बेलासिआव गारियैनो दैआव गलांदोंमोन । बिथांमोनखौ बोखांनो थाखाय सानथाम गुबुन गुबुन रैखाथि हान्जाफोरा सान 3 नाजादोंमोनब्लाबो जेबो गुमुर मोन्नाय जायाखैमोन नाथाय ब्रैथि सानाव गुबुन गुबुन रैखाथि हान्जा फारियै SDRF , NRDF , भारत आर्मि पारा कामान्द , भारत नेभिनि सा 10 रोंगौथि गोनां सोद्रोमाफोरनि नाजानायाव ब्रैथि सानाव नागिरना बोखांनो हाबाय । सिबसागर जिल्ला खुंथायनि ADGP ड : भास्कर ज्यति महन्त , आमगुरि MLA प्रदिप हाजरिखा आरो मारियानि MLA रुपज्यति कुर्मि बिथांमोनहाबो जाथाय थिलिआव नुजाफैदोंमोन 
दैआव गलांनाय नखरसेनि साबा सुबुंखौ 4 थि सानाव नागिरना मोनबाय